Fromhold Kangro

Fromhold Kangro (1. august/13. august 1881 – 29. november 1932) oli eesti ehitusinsener ja ettevõtja.http://kuusik.pri.ee/?lk=synnipaev&synnipaev=kuu&kuu_sy=ko

Kangro lõpetas Novgorodi reaalkooli. Aastatel 1899–1906 õppis ta Riia Polütehnikumis.Album Academicum des Polytechnikums zu Riga. 1862–1912. Riga 1912 Ta oli korp! Vironia asutajaliige.

Teda tuntakse eelkõige paljude Tartu majade projekteerijana ja ehitusfirma omanikuna. Tema projekteeritud majade rohkuse tõttu Karlova linnaosas hüüti seda asumit tema eluajal Kangro linnaks või Frommi linnaks. Tema ehitusfirma ehitas ka Eliel Saarineni projekteeritud Pauluse kirikut ja J. Lunski projekteeritud Püha Aleksandri kirikut Sõbra tänavale.

Tallinnas oli ta tuntud bussiliikluse korraldajana aastatel 1922–1926. Ta oli esimene, kes avas regulaarse liiniliikluse viie Saksamaalt ostetud bussi abil."Fromhold Kangro täitis linna bussipõrinaga" Tallinncity. Postimees, 07.04.2006 22. mail 1922 andis Tallinna linnavalitsus loa viie bussiliini pidamiseks Tallinnas ja linnalähedastel marsruutidel: Vene turg (praegu Viru väljak) – Tartu maantee, Vabaduse plats – Seevald, Vene turg – Kalamaja, Vene turg – Pirita ja Vene turg – Kose. Kuigi katseid bussiliinide tööshoidmiseks oli Tallinnas tehtud juba varem, võib regulaarse bussiliikluse alguseks lugeda siiski Kangro esimese liini sõitmahakkamist."Esimesed bussid Tallinna tänavatel" Õhtuleht, 26.05.1997

Isiklikku
Tema poeg Gunnar Kangro oli Tartu Riikliku Ülikooli matemaatikateaduskonna professor. 

Vaata ka
Väike-Maarja seltsimaja

Viited

Kategooria:Eesti ehitusinsenerid
Kategooria:Eesti ehitusettevõtjad
Kategooria:Riia Tehnikaülikooli vilistlased
Kategooria:Korporatsioon Vironia liikmed
Kategooria:Pauluse kalmistule maetud
Kategooria:Sündinud 1881
Kategooria:Surnud 1932